อดีต.. ทิดอ้วนมีอาชีพออกเรือหาปลาในทะเล แล้วก็ผันมาเอาดีในการทำร้านอาหารทะเล ด้วยอาศัยความได้เปรียบในเรื่องวัตถุดิบ ความสด และราคา ที่สามารถควบคุมได้ด้วยตัวเอง 

ปัจจุบัน.. ร้านได้ขยายให้กว้างขวางกว่าเดิมมาก แต่ยังคงสไตล์บ้านๆไว้ไม่เปลี่ยนแปลง จำนวนลูกค้าก็ดูจะหนาแน่นยิ่งกว่าเดิม 

พิกัด.. เริ่มต้นจากถนนสุขุมวิท ถ้ามาจากชลบุรี ขับผ่านตลาดหนองมนมาหน่อย ผ่านปั้ม ปตท. จะเจอไฟแดงแยกวัดตาลล้อม เลี้ยวเข้ามาตามทาง ตรงมาเรื่อยประมาณ 1 กิโลเมตร จะเจอประตูหลัง ของมหาวิทยาลัยบูรพา เลยมานิดเดียวเจอสามแยก ให้เลี้ยวซ้าย ก็จะเจอร้านอยู่ทางขวามือ ร้านจะอยู่ติดกับตลาดนัดหาดวอน มีที่จอดรถมากมาย 

เมนู.. มาร้านนี้ต้อง "ปลาทู" เท่านั้น ห้ามพลาด มีเมนูปลาทูมากมายหลายชนิด เลือกได้ตามชอบ แต่ผมถูกใจ "ปลาทูต้มมะนาว" ให้ไปเลย 5 ดาว!! เมนูนี้โดนสุดๆ น้ำซุปแซ่บบบมากกก รสจัดจ้าน แต่ลงตัวไปซะทุกอย่าง ไม่มีที่ติ ส่วนเนื้อปลาทู ไม่ต้องพูดถึง สดแบบหาที่เปรียบมิได้แน่ๆ 

กุ้งย่างลุยสวน : เป็นอีกเมนูที่ขอแนะนำให้ชิมกัน ใช้กุ้งแชบ๊วยไซส์ใหญ่ ย่างมาสุกกำลังพอดีเลย ไม่แห้งเกินไป ราดน้ำยำรสชาตเด็ดดวง มีตะไคร้ ใบโหระพา ช่วยเพิ่มกลิ่นหอมๆให้ชวนอร่อยขึ้น กับราคา 320 บาท ต้องบอกว่าคุ้มสุดๆแย้ววว

อาหารรายการอื่นๆก็ทำได้ดี ตามมาตราฐาน ราคาไม่แพง ไม่เกินเลย การบริการรวดเร็วทันใจ แม้จะลูกค้าเยอะเต็มร้าน ถึงร้านจะบ้านๆ แต่ความสะอาดสะอ้านถือว่าดี เป็นอีกร้านนึงที่อยากแนะนำให้มาชิมกันครับ

เวลาทำการ :  10.00 - 22.00
ร้านหยุดทุกวันจันทร์